text:
- pba
                                         udskrift
                                             af
                         sø- & handelsrettens dombog
                                        ____________
                                         kendelse
afsagt den 2. juli 2014.
a-4-14
                                   p.j. watson
                                   (advokat lars karnøe)
                                   mod
                                   pandora a/s
                                   (advokat frank bøggild og advokat kolja staunstrup)
indledning
sagen drejer sig om, hvorvidt pandora a/s (herefter pandora) skal forbydes i eu at produce-
re, lade producere, markedsføre, sælge og lagerføre og importere et smykke, hvor ordet
”joy” er indgraveret.
påstande
p. j. watson har nedlagt påstand om, at det forbydes pandora at producere, lade producere,
markedsføre, sælge, lagerføre og importere smykket med varemærket joy, som fremgår af
bilag 8, i eu.
                                                  -2-
pandora har nedlagt påstand om, at sagen nægtes fremme.
oplysninger i sagen
p. j. watson og varemærket joy
p. j. watson er en engelsk juvelervirksomhed, der blev etableret i begyndelsen af 1960’erne,
og som fremstiller, markedsfører og sælger massefremstillede og unika smykker. p. j. wat-
son sælger primært business to business.
        i april 1994 afgav vivian watson, managing director i p. j. watson, en skriftlig erklæ-
ring, hvori han erklærede, at p. j. watson endnu ikke var begyndt at anvende varemærket
joy, men at p.j. watson havde fået tilladelse af brancheforeningen for engelske guldsmede
til at benytte joy som stempelmærke.
        p. j. watson har med prioritet fra den 16. marts 2000 registreret eu-varemærket joy
<w> i klasse 14 for ”juvelerarbejde, smykker og similismykker; smykkesten, ædelstene og
simili, ure og armbåndsure.” i juni 2008 og december 2010 fik p.j. watson ved afgørelser
truffet af ohim medhold i, at figurmærker indeholdende ordet ”joy” ikke kunne registreres
i klasse 14.
p.j. watsons brug af sit varemærke
        i oktober 1999 fik p. j. watson registreret domænenavnet ”joy-london.co.uk”. af ud-
skrifter fra hjemmesiden joy-london.co.uk fra web.archive.org fremgår det, at hjemmesiden
var aktiv den 2. marts 2009. på hjemmesiden var der denne dato en beskrivelse af varemær-
ket joy. varemærket var gengivet flere steder på hjemmesiden, sammen med billeder af joy
kollektionen og en liste over forhandlere af joy i bl.a. storbritannien, irland og holland.
hjemmesiden eksisterer fortsat, men har ikke været anvendt aktivt de seneste år. varemær-
ket joy vises ikke på den aktuelle hjemmeside.
      p. j. watson har fremlagt en opgørelse over salg af produkter med varemærket joy i pe-
rioden 7. december 2004 til 7. december 2009. det fremgår af opgørelsen, at der er solgt i alt
2.239 smykker, herunder øreringe, vedhæng, ringe og armbånd. p. j. watson har endvidere
fremlagt en opgørelse over salg af smykker i perioden 1. januar 2011 til 23. januar 2014. op-
gørelsen nævner ikke varemærket joy, men refererer til en række produktkoder. opgørelsen
                                                  -3-
viser, at der er solgt i alt 56 smykker, heraf 55 ringe og et armbånd, til en samlet salgspris på
£ 45.700,00. p. j. watson har fremlagt 2 fakturaer udstedt af p. j. watson henholdsvis den 17.
marts 2011 (appro no 3965) til portique og den 19. september 2012(appro no 4878) til
ham & huddy. på begge fakturaer er med håndskrift påført teksten ”joy”. smykkerne er
angivet med betegnelserne j1, j2 til j8. det fremgår af en note fra portique dateret 5. oktober
2011, at de returnerede et af smykkerne angivet i ”appro 3965” til p. j. watson, da det ikke
var solgt.
    af en udskrift fra handelsmessen international jewellery londons hjemmeside
www.jewellerylondon.com, fra den 16. februar 2010 fremgår, at p. j. watson havde haft
stand g101. videre var ringen ”joy anniversary ring” afbilledet, og under beskrivelsen
fremgik det, at ringen var en blandt 55 diamantringe i p. j. watsons brochure ”joy anniver-
sary rings”. p. j. watson har fremlagt kontrakter om retten til at udstille på messen, hen-
holdsvis den 5. til 8. september 2010 på stand g91, den 4. til 7. september 2011 på stand g111
og den 2. til 5. september 2012 på stand g121. p. j. watson har i den forbindelse fremlagt et
billede, der viser p. j. watsons montre på stand g111. i montren er bl.a. udstillet et smykke,
der ligger i en hyacintblå æske. ved siden af står et kort med en tegning af smykket ”the
mother & child pendant”.
    p. j. watson har fremlagt eksempler på den emballage, som joy kollektionen markedsfø-
res i. der er tale om hyacintblå æsker med påskriften joy med sølvskrift. varemærket er an-
ført både på æskens låg og inde i æsken. der er ikke anden udsmykning på æskerne. den
hyacintblå farve og joy med sølvskrift går igen på p.j.watsons brochure ”joy anniversary
rings”.
    i august 2013 havde p. j. watson et møde med website designer louise towler under
overskriften ”brand name joy”. af noterne fra mødet fremgår det, at ”branding for joy exists
already blue (light hyacint).
    i september 2013 returnerede det engelske kongehus en halskæde, som p. j. watson hav-
de givet i gave i forbindelse med prins george af cambridges fødsel.
pandora
pandora, der i dag er et børsnoteret selskab, blev grundlagt i 1982 af familien enevoldsen og
designer, producerer, markedsfører og sælger håndforarbejdede smykker, herunder samle-
                                                 -4-
smykker, fremstillet af ædle materialer til tilgængelige priser. smykkerne sælges i mere end
80 lande via 10.300 forhandlere, herunder ca. 1.100 konceptbutikker. pandora har på ver-
densplan over 8.500 medarbejdere. pandora har bl.a. haft succes med kollektionen moments,
som bestod af et armbånd, hvorpå der kunne påsættes forskellige charms som fx en kat eller
en rose.
      i 2013 introducerede pandora et nyt koncept inden for charms-armbånd, pandora es-
sence collection, som består af armbånd, hvorpå der kan sættes charms efter kundens eget
valg i ædelmetal og sten. pandora har eu-varemærkeregistreringer for pandora og es-
sence i klasse 14. oprindeligt bestod kollektionen af 24 forskellige charms. det fremgår af
pandoras interne præsentationsmateriale vedrørende essence collection 2013/2014, at kollek-
tionen repræsenterer personlige værdier, og:
      ”<, the essence collection charms are truly unique; each is engraved with a per-
      sonal value.
      <
      24 meanings
      the 24 meanings attributed to the charms have been defined through an international
      survey with more than 7.500 pandora club members, whereby participants rated the
      life values most important to them<
      each essence collection charm conveys a specific meaning which relates to the
      values close to the modern woman’s heart<
      <
      translation
      copy elements not to be translated:
      <
      values/names of charms
      <”
af pressemeddelelsen, som pandora udsendte den 30. september 2013 ved lanceringen
af ”pandora essence collection”, fremgik det ligeledes, at de 24 charms repræsenterer
livsværdier, som fx glæde og passion.
      blandt de 24 charms er der en charm, der har teksten ”joy” indgraveret. denne charm
præsenteres bl.a. på pandoras hjemmeside (bilag 8) under menupunktet ”collections” og
underpunktet ”essence collection” på følgende måde:
                                               -5-
den viste charm ser således ud set fra siden:
på charmens modsatte side er med samme skrift indgraveret teksten ”pandora” og ” s925
ale”. sidstnævnte tekst går igen på alle 24 charms.
     til brug for markedsføringen af essence collection, har pandora bl.a. udarbejdet en
brochure, hvor de 24 charms vises på forsiden, som vist nedenfor:
                                               -6-
inde i brochuren har hver charm sit eget afsnit. i forbindelse med den charm, hvor ”joy” er
indgraveret, vises først et naturbillede med teksten ”the thrill of life that illuminates you
from within”. herefter vises selve charmen på en sort baggrund. over charmen står der
”joy” med hvid skrift. på en efterfølgende side vises charmen, hvor den sidder på armbåndet
på en sort baggrund. armbåndets lås, hvor ”pandora” er indgraveret, ses samtidigt. ordet
”joy” står over armbåndet, som den eneste tekst på siden. de øvrige charms i kollektionen er
markedsført i brochuren på samme måde.
      der er fremlagt en række billeder, som viser, hvordan en pandora konceptbutik ser ud,
og hvordan essence collection præsenteres i butikkerne. det fremgår heraf, at essence col-
lection bl.a. præsenteres på en selvstændig stander, hvor der på siden af standeren, som
vender ud mod kunderne, øverst er vist pandoras logo efterfulgt af teksten ”essence collec-
tion” og herefter nævnes de enkelte ord, der ligeledes står på de enkelte charms. oven på
standeren ligger charmene enkeltvist sammen med eksempler på, hvordan det ser ud, når de
sidder på armbåndet. på underlaget, som charmene ligger på, er der i forbindelse med hver
charm trykt det ord, der er indgraveret i den pågældende charm. lodret op fra standeren er
et display, hvor pandoras logo er vist sammen med teksten ”essence collection”.
                                                   -7-
       det fremgår af billeder fremlagt af p. j. watson fra en pandora butik i england, at
charmen med teksten ”joy” er vist alene på et billede i en billedramme på samme vis som i
pandoras brochure.
       af pandoras årsrapport for 2013 fremgår, at pandoras markedsføringsomkostninger
steg fra 823 mio. kr. i 2012 til 880 mio. kr. i 2013, og at stigningen primært skyldes lancerings-
aktiviteter forbundet med pandora essence collection samt højere markedsføringsudgifter i
usa.
       pandora har til brug for sagen fået foretaget en markedsundersøgelse i england og
tyskland med henblik på fastlæggelse af, hvad og hvem ”joy” forbindes med i relation til
smykker og smykkeproducenter. markedsundersøgelsen viste bl.a., at 70 % af de adspurgte i
england efter at have set billeder af charmen med påskriften ”joy” på den ene side og ”pan-
dora” på den anden side svarede, at det var pandora, der stod bag salget. ingen troede, at
charmen kom fra p. j. watson.(svar på spørgsmål 9).
parternes korrespondance
ved brev af 7. november 2013 gjorde vivian watson, pandora jewellery uk ltd. opmærk-
som på, at han havde fået kendskab til, at pandora brugte”joy” i sin markedsføring og poin-
terede i den forbindelse, at p. j. watson havde registreret varemærket joy i klasse 14. han
bad pandora om straks at ophøre med at anvende varemærket joy. ved brev af 12. novem-
ber 2013 redegjorde louise unmack, legal manager hos pandora for, at pandora ikke an-
vendte ”joy” som et varemærke. efterfølgende var der korrespondance mellem parternes
advokater.
       pandora indgav den 2. december 2013 ophævelsesbegæring til ohim vedrørende p. j.
watsons varemærkeregistrering af joy med henvisning til manglende opfyldelse af brugs-
pligten efter varemærkeforordningens artikel 51 (1)(a). p. j. watson indgav forbudsanmod-
ning i nærværende sag den 21. februar 2014.
andre varemærkeregistreringer og andres brug af varemærket joy
der er i sagen fremlagt udskrifter, der viser, at alle de ord, der er påført de enkelte charms i
pandoras essence collection, og som ifølge pandora udtrykker en værdi, er registreret som
varemærker i bl.a. klasse 14.
                                                   -8-
      pandora har fremlagt adskillige eksempler på smykker med teksten ”joy”, som ikke er
fremstillet, markedsført eller solgt af p. j. watson.
      pandora har til brug for sagen indhentet erklæringer fra brancheforeningerne bv
schmuck+uhren, tyskland, the company of master jewellers, england og guldsmedebran-
chens leverandørforening, danmark. af erklæringen fra guldsmedebranchens leverandør-
forening fremgår følgende:
      ”<
      det er foreningens opfattelse, at generiske ord kan, og i vid udstrækning bliver, anvendt
      som varemærkebetegnelse for smykker.
      <
      er ordet af beskrivende art som fx ”joy”,<, kan disse ord godt anvendes som varemær-
      kebetegnelse for en konkret smykkekollektion, men samtidig kan andre benytte sig af or-
      dene i forbindelse med benævnelsen og beskrivelsen af deres smykker, herunder for at
      udtrykke den værdi eller stemning, smykket ønskes forbundet med. det er vores opfat-
      telse, at en lang række varebeskyttede ord anvendes på denne måde.
      <”
forklaringer
vivian watson har forklaret, at han er managing director og hovedaktionær i juvelervirk-
somheden p. j. watson, der er en relativ lille familieejet virksomhed. han er 4. generation.
han leder virksomheden sammen med sin søn. de forhandler primært diamant smykker.
prisen på deres smykker ligger fra £ 1.000 til £ 15.000 eller højere. de sælger primært busi-
ness to business.
      hos p. j. watson drøftede de allerede fra midten af 1980’erne at finde et varemærke til
deres smykkekollektion for at anvende det i markedsføringen. de ville tilføre sjæl til deres
smykker. de valgte mærket joy, fordi det udtrykker det, som smykker handler om – glæde.
de ville ikke brande p.j. watson- navnet i sig selv, da de også har andre aktiviteter. de fik ju-
ridisk bistand for at sikre korrekt registrering af varemærket. de måtte i dialog med andre
virksomheder, der havde konkurrerende rettigheder, inden de fik joy registreret. det var en
lang proces.
      de har anvendt varemærket joy kontinuerligt lige siden registreringen. joy er ligele-
des deres stempelmærke.
      deres hjemmeside, joy-london.co.uk, er primært rettet mod forbrugere. de etablerede
den for at skabe opmærksomhed om deres kollektion.
                                                 -9-
       deres forretning gik godt frem til 2008, hvor de blev ramt af den økonomiske krise. de-
res nettoomsætning blev halveret. de måtte minimere deres udgifter og afskedigede i denne
forbindelse 40 % af deres ansatte, og de tilbageværende gik ned i løn. andre udgifter, som de
kunne minimere, var deres markedsføringsudgifter, herunder deres hjemmeside. de regnede
med, at krisen ville vare i ca. 2 år, men deres hjemmeside har været lukket fra 2009 og til nu,
hvor det ser ud til, at markedet er ved at vende tilbage til normalt niveau. de har nogle ideer
til en ny hjemmeside, som de har talt med en webdesigner om. de har hele tiden – også mens
der ikke har været aktivitet på hjemmesiden - haft forskellige kollektioner under varemærket
joy, og solgt smykker med varemærket.
       99 % af deres omsætning sker via uafhængige detailhandlere i bl.a. england, irland,
holland og portugal. detailhandlerne kan vælge at få hele kollektionen eller en del af den i
kommission.
       da de skulle udvikle brandet, var det klart for ham, at det var vigtigt med en ”husfar-
ve” og her valgte de en lavendel/hyacintblå farve, der ikke i forvejen var på markedet. hvert
smykke kommer i en æske med denne farve. de opmuntrer også detailhandlerne til at an-
vende æskerne i deres udstillingsvinduer. detailhandlerne kan få alle de æsker, de ønsker.
de sender æskerne ud regelmæssigt.
       til brug for sagen har de fra deres computersystem udskrevet listen ”product period
profit (by transaction)”, som dækker al deres salg af joy i perioden 7. december 2004 til 7.
december 2009. det er deres bogholder, der har printet listen ud til ham. ”tfsf” i en pro-
duktkode viser, at der er tale om en ”twentyfourseven” ring i 24 karat guld. den er markeds-
ført under varemærket joy.
       de produktkoder, der fremgår af listen ”product period profit (by transaction)” for
perioden 1. januar 2011 til 23. januar 2014 er individuelle koder, som ligeledes fremgår af de-
res brochure ”joy anniversary rings”. listerne viser salg af produkter under varemærket
joy. det allerførste joy-smykke var produkt nr. 5000. han ved ikke, hvor meget de solgte
fra december 2008 til december 2013, men der var salg i hele perioden. tallene på listerne er
genereret ved, at en af deres ansatte har indtastet indkøbs- og salgspriser i deres edb-system,
som herefter genererer tallene. der er ikke ens salgspriser for alle. når der under ”quantity”
er angivet 56 stk., så er det udtryk for deres samlede salg i perioden. det lyder måske ikke af
meget, men for dem er det acceptabelt. produkterne på listen er ringe med undtagelse af 1
                                                 - 10 -
armbånd. i deres brochure, som er fra 2008, er der billeder af smykkerne. produkterne på li-
sterne er sat op efter produktkode. han antager, at de kunne være sat kronologisk op. han
var blot blevet bedt om lister over det salg, der havde været i perioden.
       ”appro” på de fremlagte fakturaer udstedt af p. j. watson står for approval. der er
tale om fakturaer, der er sendt til deres samhandelspartnere i forbindelse med, at de pågæl-
dende modtog varer i kommission. hvis der havde stået ”unappro”, ville der være tale
om returvarer. det kan ses af fakturaen til ham and huddy, at de ikke solgte alle smykkerne
i den periode, hvor de havde dem til salg. han kan se, at i hvert fald et af smykkerne blev
solgt. detailhandlerne havde smykkerne i kommission i ca. 6 måneder. hvis en detailhandler
ikke sælger alle smykkerne, bliver de returneret til p. j. watson. at et smykke returneres, kan
også skyldes, at der er efterspørgsel på smykket i en anden forretning.
       i forbindelse med fødslen af prins george af cambridge ønskede p. j. watson at forære
joy-kollektionens ”the mother & child pendant” til the duke and duchess of cambridge,
da det ville være en fin gestus, men fordi de anvendte p. j. watsons brevpapir, blev gaven re-
turneret. det er ca. 1 år siden, de sendte gaven. der var ikke til gaven vedlagt en tegning af
smykket. de har et kort, hvor smykket er tegnet, som de giver til detailhandlerne.
       the international jewellery london fair er en handelsmesse, der finder sted hvert år
den 1. uge i september. p. j. watson har en stand på messen hvert år, og hvert år har de haft
joy smykker med. på messen har detailhandlerne mulighed for at se forhandlernes produk-
ter. messen er velbesøgt. størstedelen af de besøgende er englændere og irere, men der er
også besøgende fra andre europæiske lande fx holland, og fra japan og fjernøsten.
       sidste år i november fik han 4-5 telefonopkald fra personer, der havde set pandoras
tv-reklame for ”joy” charmen. det var både venner og kunder, der ringede til ham. han kan
ikke huske navnene på kunderne, men bl.a. hans søn og p. j. watsons salgsdirektør ringede
til ham. for ham var det ikke budbringeren, men beskeden der var vigtig. det kom som et
chok for ham. kunderne vidste, at joy var p.j. watsons varemærke, og de ville gerne have
en forklaring på, hvad der skete. de var forvirrede. hvis pandora fortsætter med at anvende
varemærket joy, vil der være tvivl om, hvilket selskab der sælger produktet. det var en ny
ting, og de var nødt til at reagere. han ville ikke slås, og derfor skrev han et brev til pandora
og anmodede pandora om at trække produktet tilbage. han besluttede at retsforfølge pando-
ra, fordi han har et princip om at holde på sin ret. pandora bruger navnet på et produkt, der
                                                - 11 -
er væsentligt anderledes end p.j. watsons joy smykker. det sender et forkert signal, at pan-
dora bruger varemærket. pandora er velkendt på det engelske marked, og der er et overlap.
andre må gerne kalde deres produkter ”joy”, hvis de ikke er i konflikt med p. j. watsons
marked. pandora krænker p.j. watsons rettigheder, selvom pandoras smykker udelukkende
sælges i konceptbutikker. de har antaget en advokat i andre tilfælde, hvis de har opfattet
andres brug af varemærket joy som en trussel. i de fleste tilfælde retter konkurrenten ind.
de har vundet de to sager, som de har anlagt.
       det fremgår ikke af den fremlagte forhandlerliste fra deres hjemmeside, hvad den en-
kelte forhandler har købt, men hvis de ikke havde foretaget køb, ville de ikke være på listen.
       han kendte ikke smykkeforretningen joy everly i london forud for denne sag.
thomas ryge mikkelsen har forklaret, at han er executive vice president og chief marketing
and merchant officer. han er overordnet ansvarlig for pandoras globale marketing og de-
tailhandlen. det er hans ansvar, hvordan produkterne tager sig ud i forretningerne. han er
ikke en del af produktudviklingen.
       pandora har gennem de seneste 10-15 år været igennem en rivende udvikling, hvor
charms-konceptet har været et bærende produkt. de har haft stor succes med ”moments”-
armbåndet, og for at bevare deres førerposition udviklede de essence collection, som er
markant forskellig fra ”moments”. kollektionen giver kvinder mulighed for at vise deres in-
derste værdier – de værdier, der betyder noget for dem. ”joy” er en af disse værdier. de har
altid haft en emotionel forbindelse til deres produkter.
       navnet på deres nye kollektion er pandora essence collection. det er først og frem-
mest varemærket pandora, de markedsfører - dernæst essence. de markedsfører ikke ”joy”
som et ”stand alone” produkt. charms kommer og går. de vil aldrig brande en enkelt værdi
som fx ”joy”. ”joy” er ikke et varemærke for pandora.
       de kom hurtigt i forbindelse med udviklingen af essence collection frem til, at de ger-
ne ville udvikle et armbånd med charms, som udtrykte noget dybere.
       de designede smykkerne og valgte materialer ud fra de enkelte værdier. de har efter-
følgende lanceret 12 ekstra charms med stjernetegn.
       oprindeligt var det hensigten, at værdierne skulle have været udtrykt på engelsk på al-
le deres markeder. de ville undgå, at konceptet blev udvandet. men de måtte konstatere, at
                                                - 12 -
engelsk ikke fungerer på alle markeder. værdierne er derfor oversat på nogle markeder,
hvor det er fundet mest hensigtsmæssigt, fx i frankrig, quebec og rusland. på pandoras
hjemmeside i frankrig markedsføres charmen, hvorpå der står ”joy”, således som værdien
”joie”, men på selve perlen, står der ”joy”. det vil altid være tilfældet i alle lande, hvor vær-
dien er blevet oversat, ligesom der altid på selve charmen står ”pandora ale”. dette er ens
for alle værdierne.
       hvis en kunde kommer ind i en af deres forretninger og gerne vil købe et ”joy” smyk-
ke, vil der være en dialog mellem kunden og salgspersonalet om kundens ønske, og her-
igennem vil sælgeren forhåbentlig finde frem til, at ”joy” er en del af essence collection.
hvis en kunde ønsker sig ”love”, vil det være en ”længere rejse”, idet der er adskillige pro-
dukter, der er knyttet til begrebet ”love”.
       pandora designer selv møblerne til deres konceptbutikker, som der findes 1.200 af ver-
den over. de fleste af deres forretninger er ejet af franchisetagere. de ejer selv 10 % af butik-
kerne.
       i deres markedsføring af essence collection vises værdierne sammen, fordi de ønsker
at gøre opmærksom på, at der er tale om et koncept. det er vigtigt for dem at fortælle, at der
er tale om noget nyt. derfor er der meget klare og faste retningslinjer for, hvordan essence
collection skal præsenteres i forretningerne.
       pandora har mange forskellige sites under ”www.pandora.net”, som retter sig mod de
enkelte markeder. pandoras hjemmeside i danmark er ”www. pandora.net./dk”. øverst på
alle sider midt for vises logoet pandora. i menuen er det muligt at vælge ”produkter” eller
”kollektioner”. kunden har også mulighed for at søge på fx. ”charms”. der er mere end 600
valgmuligheder inden for charms.
       under menuen ”kollektion” viser de bl.a. essence collection. pandoras logo vises fort-
sat øverst, herefter står der essence collection, dernæst vises de 12 stjernetegn, som er de ny-
este charms i kollektionen, og sidst vises de 24 charms med værdier. de har her forsøgt at
bygge et særligt univers op til essence collection. hvis man klikker på ”joy” charmen,
kommer man ind på en ny side, hvor charmen beskrives nærmere, men også her vises pan-
doras logo øverst, dernæst står der ”essence collection” og herefter står der ”joy”.
       armbånd og charms sælges i overvejende grad i pandoras konceptbutikker, men ikke i
de 9.000 andre forretninger, som forhandler andre pandora produkter.
                                                - 13 -
      hvis pandora ikke må bruge ”joy” i deres markedsføring, skal det fjernes alle de ste-
der, hvor det står, herunder på deres hjemmeside, på deres møbler, på bannere, butiksfaca-
der og brochurer. de vil skulle ændre næsten alt deres markedsføringsmateriale, da de 24
charms vises sammen. de vil også være nødsaget til at lade selve smykket udgå af deres kol-
lektion. det kan ikke bare kaldes for noget andet. hvis de ikke må markedsføre et smykke
med påskriften ”joy”, vil de få samme problem i forhold til de andre smykker i kollektionen.
det er hans vurdering, at det vil koste et 2-cifret millionbeløb at udskifte møbler i forretnin-
gerne og markedsføringsmateriale i øvrigt og tage produkter hjem.
      han har svært ved at forestille sig, at kunderne vil forveksle ”joy” charmen med andre
producenters smykker, da de markedsfører deres smykker massivt under varemærket
pandora. de nævner altid pandora først. det er pandora, de bygger op. det er ikke kol-
lektionen.
      han støder ofte på, at andre bruger betegnelser som fx ”joy” for smykker uden, at det
giver anledning til problemer. det er det, der sker, når man anvender generiske betegnelser.
      omkring juletid havde de en tv-reklame, der bl.a. nu findes på youtube, hvor de viste
4 forskellige charms, hvis værdier passede til julen. i reklamen introducerede de først pando-
ras logo, herefter introduceredes kollektionen. det er korrekt, at der herefter er en stemme,
som siger ”joy – a charm from the new essence collection by pandora”, samtidig med at
charmen med påskriften ”joy” bliver vist.
lee antony gray har forklaret, at han er uddannet guldsmed, og at han i de seneste 7 år har
været ansat hos pandora, hvor han er vice president of creation. han designer smykker og
medvirker ved pandoras marketing.
      han skabte kollektionen essence collection. han fik til opdrag at lave et mindre arm-
bånd med nye charms. på baggrund af en omfattende research, herunder på baggrund af en
undersøgelse lavet af trendbureauet ”future lab london” og ved at spørge deres klubmed-
lemmer, fandt de frem til de 24 værdier, der er en del af essence collection. for 10-15 år si-
den var der meget fokus på hobbies, herunder madlavning. denne tendens har ændret sig
radikalt, således at kvinder i dag har fokus på mindfullness og meningen med livet. ”the es-
sence of a woman ” symboliserer nutidens kvindelige værdier.
                                                - 14 -
       efter at de havde fundet frem til de 24 værdier, drøftede de, hvordan symbolerne for
værdierne skulle præsenteres. designet skulle passe til værdien. valget af materialer, farver
og mønstre var vigtigt for dem. de ville også udtrykke den følelse, som charmen repræsente-
rede ved at samarbejde med en digter, som skrev små digte om de enkelte værdier, ligesom
de knyttede et naturbillede til hver værdi. endvidere valgte de 8 kvinder, der skulle være
ambassadører for hver deres værdi og repræsentere den værdi, som var vigtigst for dem.
        i designfasen prøvede de at skrive værdierne uden på charmene, men det havde ingen
af de kvinder, som ideen blev prøvet af på, lyst til at gå med. værdierne skulle være meget
mere diskret, men det måtte gerne stå på charmene. det er fx hensigtsmæssigt, hvis en
charm skal gives som en gave.
louise unmack har forklaret, at hun blev ansat hos pandora i marts 2012. hun er legal ma-
nager og head of global ip. inden hun blev ansat hos pandora, var hun 11 år hos zacco, som
varemærkekonsulent og ip-advokat.
       hun hørte første gang om essence collection, da hun blev ansat. hun blev inddraget i
udviklingsarbejdet. hun skulle på det tidspunkt sikre deres ”freedom to operate” i.f.t. andre
patenter. det var i slutningen af 2012 eller begyndelsen af 2013, at hun fik at vide, at pandora
gerne ville navngive den nye kollektion essence. de havde 8 alternativer hertil. hendes op-
gave bestod i at undersøge muligheden for at anvende essence i forhold til tredjemands ret-
tigheder. der var en række tidligere registreringer i klasse 14, som navnet var i konflikt med,
så hvis pandora ønskede at anvende navnet, måtte de ud at købe rettigheder. de købte en
række rettigheder – både nationale og internationale, bl.a. af det spanske selskab bora crea-
tions.
       i begyndelsen af 2013 hørte hun om de 24 værdier. da det lå fast, hvilke værdier pan-
dora ville arbejde videre med, bestilte hun en varemærkesøgning over alle registrerede va-
remærkerettigheder i klasse 14 på verdensplan, som vedrørte de 24 værdier, for at få et bille-
de af det marked, som de skulle operere i, så de kunne tilrettelægge deres kommunikation.
dette er standard procedure hos pandora. varemærkesøgningen viste, at alle 24 værdier var
registreret som varemærker i klasse 14 rundt om i verden. hun var opmærksom på, at p. j.
watson var indehaver af varemærket joy. de skulle derfor være knivskarpe i deres mar-
                                               - 15 -
kedsføring, så hverken værdien ”joy” eller nogen af de andre 23 værdier kunne betragtes
som et varemærke. hun skulle ind over al pandoras kommunikation af værdierne.
      hun har i den forbindelse udarbejdet en legal requirements manual vedrørende es-
sence kollektionen om, hvordan værdierne skulle kommunikeres ud. værdierne skulle altid
kommunikeres ud sammen med pandora og/eller essence collection samt linien ”express
the essence of you”. det skulle være tydeligt i deres kommunikation, at det er pandora, der
er afsenderen, at man er inden for essence collection, og at det er en værdi, de kommunike-
rer. henvendelsen fra p. j. watson er den eneste, de har fået om, at der skulle foreligge en
varemærkekrænkelse. det var deres cfo i pandoras engelske selskab, der modtog henven-
delsen fra p.j. watson. hun videresendte beskeden til vidnet. budskabet var, at der forelå en
krænkelse, og at p. j. watson gerne ville sælge sine rettigheder til varemærket joy for £ 2
mio.
parternes synspunkter
for p. j. watson er der i det væsentlige procederet i overensstemmelse med påstandsdoku-
ment af 22. maj 2014, hvoraf følgende anbringender fremgår:
      ”til støtte for de nedlagte påstande gøres det gældende, at rekvirenten med priori-
      tet fra 16. marts 2000 er indehaver af eu-varemærket joy <ord> for varer i klasse
      14, herunder smykker, smykkesten og ædelsten. rekvirenten har kontinuerligt
      siden 1995, herunder i perioden 2. december 2008 – 2. december 2013, anvendt
      varemærket joy for sine smykker, og rekvirenten har dermed gjort reel brug af
      varemærket.
      rekvisitus påbegyndte i november 2013 markedsføring og salg af en smykkeperle,
      en såkaldt charm, med kendetegnet joy.
      ordet joy anvendes af rekvisitus som kendetegn i den selvstændige markedsfø-
      ring af perlen uden særlig fremhævelse af rekvisiti selskabsnavn pandora. der-
      udover er kendetegnet joy trykt på selve perlen. rekvisiti joy perle kan købes
      enkeltstående uden samtidig køb af det tilhørende armbånd kaldet essence, og
                                           - 16 -
joy perlen kan ligeledes anvendes uden de tilknyttede produkter i essence
kollektionen.
ordet joy har en evne til at adskille rekvisiti perle fra andre smykker på marke-
det og fungerer således som et kendetegn for rekvisiti produkt. ligeledes har or-
det joy en oprindelses-, garanti og kommunikationsfunktion i rekvisiti markeds-
føring af perlen.
rekvisitus gør således erhvervsmæssig brug af kendetegnet joy, som er identisk
med rekvirentens varemærke joy, for et produkt, som er identisk med eller har
en meget høj grad af lighed med de produkter for hvilke rekvirentens varemærke
er beskyttet. rekvirenten kan derfor i medfør af varemærkelovens § 4, stk. 1, nr. 1
og varemærkeforordningens art. art.9 (1)(a), subsidiært varemærkelovens § 4,
stk. 1, nr. 2 og varemærkeforordningens art. 9 (1)(2), forbyde rekvisiti brug af
kendetegnet joy for sin perle.
rekvirenten har dermed også den ret, der søges beskyttet ved forbuddet og på-
buddet, jf. retsplejelovens § 413, nr. 1.
rekvisiti adfærd nødvendiggør samtidig, at der meddeles forbud, idet rekvisitus
har afvist rekvirentens krav om at stoppe brugen af kendetegnet joy for sit
smykke, hvorfor der ikke er tvivl om, at rekvisitus vil fortsætte med de handlin-
ger, som søges forbudt, jf. retsplejelovens § 413, nr. 2., såfremt forbud ikke med-
deles.
formålet vil forspildes, hvis rekvirenten henvises til at gøre sin ret gældende ved
almindelig rettergang, jf. retsplejelovens § 413, nr. 3, idet rekvisiti krænkelser al-
lerede er påbegyndt og vil få betydelige skadevirkninger for rekvirenten, hvis de
fortsættes, herunder ved risiko for at rekvirentens varemærke degenereres.
forbuddet skal ikke gøres betinget af sikkerhedsstillelse, jf. retsplejelovens § 415,
stk. 1, idet rekvisitus gør brug af et kendetegn for sin perle, som er identisk med
rekvirentens varemærke, og kendetegnet bruges for et produkt, som er identisk
med et produkt, som rekvirentens varemærke er registreret for, og der dermed
ikke kan være rimelig tvivl om krænkelsens eksistens.”
                                               - 17 -
for pandora er der i det væsentlige procederet i overensstemmelse med det sammenfattende
processkrift af 22. maj 2014, hvoraf følgende anbringender fremgår:
     ”konsekvenser for essence collection: en smykkekøber søger i dag et
     personligt udtryk i sine smykker. pandora har derfor udviklet konceptet
     pandora essence collection, der består af armbånd og charms, som
     har symbolbetydninger og udtrykker livsværdier. kollektionen består af 24
     forskellige charms, som hver symboliserer én værdi, fx peace, love, joy,
     trust, hope, etc. til hver værdi er knyttet et digt, der beskriver meningen bag
     værdien og dermed hver charm. essence collection markedsføres
     konsekvent i sammenhæng med pandora varemærket og sloganet "ex-
     press the essence of you." det ville være umuligt at udbyde et sådant koncept -
     og andre smykkeudbyderes lignende koncepter/produkter - hvis en mærke-
     indehaver fik held til at forbyde andre i at gøre brug af ord som glæde, håb
     og fred til at beskrive den betydning, der er forbundet med et charm. et for-
     bud ville dermed have uoverskuelige konsekvenser for ikke kun joy-
     værdien men reelt for samtlige 24 værdier, der alle er varemærkeregistreret i
     klasse 14.
     manglende brug. p.j. watson har ikke gjort reel brug af varemærket joy i
     eu i de seneste 5 år, og pandora indgav derfor den 2. december 2013 ophæ-
     velsesbegæring til ohim. p.j. watsons materiale dokumenterer ikke brug i
     den relevante periode (2. december 2008 til 2. december 2013, jf. varemærke-
     forordningens art. 51(1)(a)), og p.j. watson har derfor ikke den ret, der søges
     beskyttet, jf. retsplejelovens § 413, nr. 1.
     ikke varemærkemæssig brug. pandoras brug af joy er ikke varemærkemæs-
     sig brug og strider derfor ikke mod p.j. watsons mulige ret, jf. varemærke-
     forordningens art. 9. brancheerklæringerne viser, at rettigheder til ord som
     peace, love, joy og hope ikke er til hinder for andres brug af ordene til at be-
     skrive smykker og udtrykke den værdi/ stemning, et smykke ønskes for-
     bundet med. også markedsanalysen viser, at joy kun i ubetydeligt omfang
                                        - 18 -
forbindes med smykkeproducenter, og at ganske få betragter de 24 es-
sence collection værdier som tegn, der angiver udbyderen.
ikke vare- eller mærkeidentitet. p.j. watson har end ikke forsøgt at doku-
mentere reel brug af joy for andet end ringe og halskæder. en evt. samme n-
ligning skal derfor foretages mellem ringe og halskæder på den ene side og
charms til armbånd på den anden side. der foreligger således ikke vareiden-
titet. fsva. mærkesammenligningen fremgår det, at pandora undtagelsesfrit
benytter joy sammen med varemærket pandora, og i markedsførings-
mæssig sammenhæng tillige sammen med varemærket essence. af særlig
betydning er det, at pandora varemærket er påført selve joy charmet
sammen med teksten "s925 ale". "ale" er pandoras autoriserede stempe l-
mærke, "s" angiver, at smykket er fremstillet i sølv og "925" angiver finhe-
den af det sterling sølv, der er anvendt. da der hverken foreligger vare- eller
mærkeidentitet, er betingelserne i varemærkeforordningens art. 9(1)(a) ikke
opfyldt.
ikke risiko for forveksling. som følge af pkt. 3 skal en evt. mærkesammen-
ligning foretages mellem joy og pandora joy, hvor pandora udgør
den dominerende og særprægede del. der er således ikke tale om et tegn,
der er "identisk med eller ligner eu varemærket", og betingelserne i varemær-
keforordningens art. 9(1)(b) er som konsekvens heraf ikke opfyldt. der er
under ingen omstændigheder risiko for forveksling, da pandora es-
sence collection, herunder joy charmet, i eu alene sælges i pando-
ra concept stores, via den officielle pandora e-store og i online handel af
enkelte udvalgte distributører, der driver en pandora concept store. det
er derfor udelukket, at kundekredsen vil tro, at charmet udbydes af andre
end pandora, hvilket også understreges af, at pandora varemærket og
pandoras autoriserede stempelmærke er påført selve charmet. at der ikke
består risiko for forveksling understreges af svarene på spørgsmål 9 - 10 i
markedsundersøgelsen.
                                                - 19 -
       formålet forspildes ikke/proportionalitet. betingelserne i retsplejelovens §§
       413, nr. 3 og 414, stk. 1 er ikke opfyldt, og et forbud/påbud er uproportio-
       nelt, jf. retsplejelovens § 414.
       sikkerhed. forbud/påbud vil medføre, at pandora må stoppe salget af og
       tilbagekalde joy charmet samt tilbagekalde og ændre
       markedsføringsmateriale mv. omkostningerne hertil kan ikke pt. estimeres
       præcis, men pandoras markedsføringsomkostninger steg i 2013 til 880 mio.
       fra 823 mio. kr. i 2012, primært pga. lanceringen af pandora essence
       collection og højere markedsføringsudgifter i usa. forbud/påbud bør
       derfor betinges af en sikkerhedsstillelse på et tocifret millionbeløb, jf. rets-
       plejelovens § 415, stk. 1.”
sø- og handelsrettens afgørelse
p. j. watson er registreret som indehaver af eu-varemærket joy <w> for varer i klasse 14,
herunder smykker, smykkesten og ædelsten. efter bevisførelsen kan det lægges til grund, at
p. j. watson i flere tilfælde – om end i begrænset omfang - i den relevante brugsperiode fra 2.
december 2008 til 2. december 2013 har anvendt varemærket. varemærket er bl.a. brugt på
p.j. watsons hjemmeside den 2. marts 2009 og i forbindelse med p. j. watsons deltagelse i
handelsmessen international jewellery london. det må tillige på baggrund af de fremlagte
lister over p. j. watsons salg i perioden 7. december 2004 til 7. december 2009 og 1. januar
2011 til 23. januar 2014 samt den af vivian watson afgivne forklaring lægges til grund, at p. j.
watson har udbudt og solgt smykker under varemærket joy i perioden. retten finder det på
denne baggrund sandsynliggjort, at p. j. watson har den ret, som søges beskyttet, jf. retsple-
jelovens § 413, stk. 1, nr. 1.
       de smykker, som p. j. watson udbyder under varemærket joy, og de smykker, der er
omfattet af pandoras essence collection, er af meget forskellig karakter. smykkerne befinder
sig i meget forskellige prisklasser og sælges eller markedsføres ikke via de samme kanaler,
og det må således antages, at smykkerne retter sig mod vidt forskellige kundesegmenter.
                                                 - 20 -
når dette sammenholdes med p.j. watsons relativt begrænsede brug af sit varemærke og
med, at pandora i sin markedsføring konsekvent har anvendt ordet ”joy” sammen med pan-
dora og/eller essence collection, er det ikke sandsynliggjort, at der består en risiko for for-
veksling, herunder at forbrugeren vil antage, at der er en forbindelse mellem p.j. watsons
varemærke joy og pandoras charm ”joy”. det er derfor ikke sandsynliggjort, at pandoras
adfærd nødvendiggør, at der meddeles et forbud, jf. retsplejelovens § 413, stk. 1, nr. 2.
        da betingelserne for at nedlægge forbud således ikke er opfyldt, tages pandoras på-
stand til følge.
        efter udfaldet af sagen skal p. j. watson betale sagsomkostninger til pandora, som hen-
set til sagens omfang, karakter og de i sagen involverede værdier er fastsat som nedenfor an-
ført. de udgifter, som pandora har haft til indkøb af smykker samt til udarbejdelse af en
markedsundersøgelse, kan ikke anses for at have været nødvendige for sagens forsvarlige
førelse, jf. retsplejelovens § 316, hvorfor disse ikke skal erstattes af modparten.
                                          thi bestemmes:
p.j. watsons forbudsanmodning nægtes fremme.
i sagsomkostninger skal p. j. watson inden 14 dage betale pandora a/s 100.000 kr. beløbet
forrentes efter rentelovens § 8 a.
            christian hvidt               mette skov larsen                gitte forsberg
                                               (sign.)
                                            ___ ___ ___
                                 udskriftens rigtighed bekræftes
                              sø- og handelsretten, den 2. juli 2014


text:
                                              dom
afsagt den 26. august 2016 af østre landsrets 13. afdeling
(landsdommerne birgitte grønborg juul, john mosegaard og niels juhl (kst.) med nævnin-
ger).
13. afd. n nr. s-2916-15:
anklagemyndigheden
mod
t
(cpr.nr. …89-…)
(advokat bjørn mering caning, besk.)
københavns byrets dom af 21. oktober 2015 (ss 3-13044/2015) er anket af t med påstand
om frifindelse i alle anklageskriftets forhold. endvidere påstås frifindelse for påstanden om
udvisning samt for de rejste og pådømte erstatningskrav. subsidiært påstås formildelse navn-
lig således, at tiltalte idømmes rettens mildeste tidsbestemte fængselsstraf.
anklagemyndigheden har påstået stadfæstelse, således at t idømmes forvaring og udvises
med indrejseforbud for bestandig.
forklaringer
der er i landsretten afgivet supplerende forklaring af tiltalte og vidnerne a, …, politibetjent
musa turan, b, …, c, d, politibetjent tonny jarner møbius jonesco, e, …, …, … og …. der
er endvidere afgivet forklaring af vidnet ...
forklaringer afgivet af …, … og … er dokumenteret i medfør af retsplejelovens § 923.
tiltalte har alene ønsket at forklare om forhold 1 og om et brev til sin kone vedrørende for-
hold 5, idet han intet kender til de andre forhold. tiltalte har forklaret blandt andet, at han ejer
bilen, en ford focus, som han ikke låner ud. han ringede til falck, fordi han sad fast og ikke
kunne køre videre. det er rigtigt, at han sagde til pigen, at han havde kone og børn. det var i
                                                  - 2 -
forhold til, at hun til politiet havde sagt, at han havde forfulgt hende. tiltalte forklarede om
brevet til konen, tillægsekstrakt 1, side 4-6, at han skrev brevet, efter hun havde talt med poli-
tiet og kort før hendes forklaring i retten. hun kunne ikke huske, hvad hun havde sagt til poli-
tiet, og hun var nervøs. han ville derfor hjælpe hende ved at genopfriske hendes hukommelse.
a har forklaret blandt andet, at da bilen ramte hende, kørte hun ikke ind i kantstenen, men
over kantstenen. hun væltede ikke. vidnet udpegede stedet på kortbilag nr. 3. hun bemærke-
de bilen første gang ved toftegårds plads. hun bemærkede, at bilen i hvert fald til sidst i for-
løbet kørte meget langsomt. det var det forreste af bilen, der ramte hende. det var som et puf.
det var ikke et sidespejl, der ramte hende. hun var bange og skreg. hun kunne ikke rigtig
komme væk og løb så mod en boligblok. hun vidste ikke, hvor mange der var i bilen, og
tænkte først, at de ville voldtage hende eller tage hendes organer. hun fik kontakt til beboere i
boligblokken, og der blev ringet til politiet. der kom en betjent op og talte med hende. det
virkede ikke, som om betjenten troede på, at hun var blevet forfulgt siden toftgårds plads.
hun viste betjenten sms’en, hun havde sendt, om at hun følte sig forfulgt. hun fulgte med
ned, efter betjenten havde sagt, at manden gerne ville give en undskyldning. tiltalte sagde, at
han var rigtig ked af, at han havde forskrækket hende, at han var gift og havde børn, og at han
havde ledt efter motorvejen. hun var inde i sit hoved sikker på, at tiltalte havde haft en anden
intention. det var først i marts 2015, at politiet foretog en grundig afhøring om forholdet.
bilen havde passeret hende ca. 50 meter inden episoden og kørte derfor lidt stærkere end hen-
de. hun så, at det var en mørk bil, og hun havde lagt mærke til lyden. hun har ingen viden om
bilmærker.
hun cyklede til højre ned ad en sidevej til hvidovrevej ved en boligblok. der var ingen andre
mennesker. det var midt om natten. det er et sted, hun kender godt. på venstre side ligger der
langs vejen boligblokke på den første tredjedel, og herefter er der buske. det var ved buskene,
hun blev ramt. der er parkeringspladser på højre side af vejen. vidnet blev forevist foto, eks-
trakten side 73. man kan for enden af vejen kun dreje til venstre. hun var ikke kommet så
langt som til hvidovre hospital. efter hun blev ramt og stod af cyklen, løb hun via parke-
ringspladsen ned til boligblokkene. hun lagde ikke mærke til, om nogen løb efter hende. hun
tænkte, at det kunne være nogen, der ville voldtage hende eller stjæle hendes organer. alt løb
gennem hendes hoved. det var begyndt at blive lyst, da hun kunne cykle hjem, så det var nok
                                                - 3 -
ved 5-tiden. hun sagde til betjentene, at hun følte sig forfulgt og påkørt og viste sms’en. be-
tjentene virkede lidt, som om de ikke gav hende respons. inden hun igen blev kontaktet af
politiet i februar 2015, gjorde hun ikke noget. hun klagede således ikke over politiets behand-
ling. hvis hun ikke var blevet kontaktet igen af politiet, havde hun ikke gjort mere.
hun har ikke været sygemeldt i en måned, men der gik en måned, før hun blev sygemeldt, og
hun har herefter haft nogle sporadiske sygedage. hun går til psykolog. arbejdsgiveren betaler
hendes psykologsamtaler. hun cykler fortsat.
musa turan har forklaret blandt andet, at han mener, bilisten viste dem, at det var højre side-
spejl, der ramte cyklen. foreholdt ekstraktens side 75, midt, om sidespejlet kan han godt have
sagt sådan til kollegaen. de vurderede, at det var et hændeligt uheld. foreholdt foto, ekstrak-
ten side 73, ser man op mod hvidovrevej. de viste bygninger ligger langs hvidovrevej. hvor
billedet er taget, er der beboelsesbygninger langs vejen på højre side. han mener, der er ind-
kørsel til en parkeringsplads til disse beboelsesbygninger, men er ikke helt sikker. der er vin-
duer til begge sider. man kan fra parkeringspladsen komme til motorvejen, hvis man fortsæt-
ter mod vest via avedøre havnevej.
han opfattede begge parter som troværdige og ikke, som om nogen af dem løj. derfor gjorde
de ikke mere.
… har forklaret blandt andet, at hun kun hørte ét skrig. hun vågnede af det. hun husker ikke,
om skriget blev afbrudt. det var et højt skrig. vinduet stod åbent. bilen var sort eller mørke-
blå. hun så den angivelige afrikaner oppefra. hun ved ikke, hvem der havde sat opslag op
med advarsel til kvinder mod at færdes alene. hun gik til boligforeningens kontor, der hjalp
hende med at kontakte politiet. hun så ikke en kvinde ved bilen.
e har forklaret blandt andet, at tiltalte prøvede at få hende ind i bagagerummet ved at hive
hende derhen. hun kæmpede imod og kom ikke i bagagerummet. det hele foregik inde i bi-
len. foreholdt ekstrakt side 771 kunne tiltaltes underbukser godt være som de viste. det gæl-
der også dunvesten, ekstrakt side 774.
                                                - 4 -
hun tænkte ikke over, om det var mærkeligt, at tiltalte spurgte, om han skulle køre hende
hjem. episoden i mindelunden tog ca. en halv time.
vidnet var efter selvmordsforsøget først indlagt på lukket psykiatrisk afdeling. hun gik her-
efter til psykolog, først dagligt og derefter jævnligt. siden kom hun i en gruppe for voldtægts-
ofre. hun går ikke længere til psykolog. hun går i skole. hendes personlige ejendele er øde-
lagte. kravet på 6.700 kr. opretholdes derfor.
c har forklaret blandt andet, at … er en lille gade. bilen holdt med fronten ind mod en byg-
ning. det var ikke en lovlig parkering. bilen stod, så den var nem at køre ud igen. bilens dør
var ikke låst.
hun kan ikke nærmere angive afstanden til manden første gang, hun så ham, men han gik i
hendes retning og var til sidst lige ved siden af hende. hun kunne se ham tydeligt nok til at
give et signalement. da hun så fotos, syntes hun, at hun huskede godt nok, men var også ban-
ge for at give nogen skylden. foreholdt politirapporten, ekstrakten side 330, 2. afsnit nederst,
bekræfter hun at være vejledt sådan. foreholdt samme rapport, ekstrakten side 330, sidste
afsnit til og med side 331, kan det beskrevne godt passe. det er korrekt, at ikke andre fotos
end foto nr. 9 var i spil.
hun har tidligere gået til psykolog og har efter en pause genoptaget psykologbehandling fra
april 2016. hun har fået en lægehenvisning på 12 samtaler. hun har måttet droppe ud af sit
studie og er begyndt på et nyt. hun har ikke nogen kæreste. det har været svært for hende at
stole på mænd.
d har forklaret blandt andet, at hun først troede, gerningsmanden var en venlig mand, fordi
han tilbød at køre hende. under kørslen, hvor hun sad på bagsædet, fortalte han om sin mor
og sin flytning til danmark. hun hørte dørene blive låst, men kan ikke sige, hvor de var, da
dørene blev låst. hun blev sat af på en parkeringsplads. her åbnede hun selv døren. han blev
siddende i bilen, mens hun steg ud, og han kørte så. foreholdt ekstrakten side 742-744 har
hun, inden hun så billeder hos politiet, skullet beskrive lufferne. herefter så hun lufferne på
fotos og kunne bekræfte, at det var hendes luffer. hun har ikke på noget tidspunkt været i
tvivl om, at det var hendes luffer.
                                                - 5 -
hun kan ikke sige, hvor lang tid der gik, fra manden talte om at finde en tankstation, til hun
blev sat af. hun har ingen tidsfornemmelse af forløbet.
hun har ikke længere den kæreste, som hun havde i byretten, og har i dag ingen kæreste. hun
er flyttet til tyskland. hun går ikke til psykolog i tyskland.
foreholdt ekstrakt side 348, nederst, med et tidsinterval på ca. 33 minutter efter et over-
vågningskamera fra uno-x tanken lyder det ikke usandsynlig, men hun har som forklaret in-
gen tidsfornemmelse.
tonny jarner møbius jonesco har forklaret blandt andet, at de fik opkaldet under patrulje-
kørsel i nærheden af dybbelsbro station. de nåede derfor hurtigt frem. kvinden påviste for
dem området for gerningsstedet på en grus-plads.
b har forklaret blandt andet, at hendes og kærestens vasketøj lå i samme vasketøjskurv i deres
lejlighed. hun sagde til politiet, at hvis det ikke var den bil, skulle politiet ud og finde en ma-
gen til. hun kom ind i bagagerummet fra bagsædet, efter at højre sæderyg var blevet lagt ned.
hun så ikke gerningsmanden, før han greb fat i hende. hun havde heller ikke bemærket en bil
komme. det hele kom bag på hende. hun husker at have set en fotomappe hos politiet. fore-
holdt ekstrakten side 229-230 bekræfter hun gengivelsen af sin forklaring. der var en hylde
over bagagerummet. den kan godt beskrives som et låg.
hun nåede ikke at se gerningsmandens ansigt direkte, men hun kunne se, at han var mørk.
hun føler ikke, at hun kan genkende ham. hun så ham bagfra og i bakspejlet. hun husker
ikke, om der kom lys i bilens kabine, når døre blev åbnet. hendes signalement bygger på,
hvad hun så bagfra og i bakspejlet. hun kunne se, han var mørk, og kunne høre en accent. det
er også noget, man prøver at glemme. hun havde prøvet at forhandle med gerningsmanden
om at blive sat af på nørrebro. det var, mens hun lå i bagagerummet. det var hende, der fore-
slog, at hun blev sat af på nørrebro. senere sagde han, de skulle noget/et ærinde på amager.
det husker hun tydeligt. gerningsmanden har taget fat i hende, og hun gjorde, hvad han sag-
de, for at undgå vold.
                                              - 6 -
… har forklaret blandt andet, at hans tidsangivelse på 3 minutter er usikker. han hørte støn-
nen, men mener kun at have hørt en person stønne. pigen skreg, da hun så vidnet. hun var
skræmt og opgivende.
han er pladsmand hos stark. starks område er afhegnet. han pakkede varer til kunder. det
gør de 24 timer i døgnet. han talte med vagtmanden, da de hørte stønnen i en afstand af ca. 30
meter fra et sted, hvor der er en vej med en parkeringsplads. han har ikke set eller hørt en bil.
den stønnen, han hørte, kan sagtens også komme fra en person i nød. det var stakåndet.
… har forklaret blandt andet, at hans far er ... de hørte om natten en pige skrige. hun var me-
get bange og sagde, at hun var blevet forfulgt siden toftegårds plads. mens hun cyklede, hav-
de en bil kørt langsomt efter hende. han gik ned og opsøgte bilisten. de tog en snak. bilisten
var meget rolig og forklarede, at han var kørt galt og ikke kunne køre derfra. bilisten sagde, at
han ledte efter en motorvej, og at han ikke ville skræmme hende. bilisten spurgte om, hvor-
dan pigen havde det. han så pigens cykel, taske og sandaler fordelt på steder over en længere
strækning. hun har løbet ca. 700 meter. bilisten var meget rolig. pigen virkede skræmt og
græd.
der var ca. 300 - 400 meter fra, hvor cyklen lå, til vidnets bopæl og ca. 700 meter til, hvor
bilen holdt. foreholdt ekstrakt side 73 er der hegn og træer ud for parkeringskiltet. der er ca.
10 opgange til højre og først indgang til de tre opgange nærmest lyskrydset. man kan se stedet
fra vinduer i beboelsen. anklageren foreviste vidnet foto på ekstrakten side 69. pigen havde
valgt deres opgang, som lå længst væk. man skal ikke helt ud til hvidovrevej for at komme
ind, men man skal tage en af de første tre opgange.
hans jakob larsen har forklaret blandt andet, at der tages forbehold ved forurening. hvis det
er muligt, deler man sporet i to delprøver, som undersøges uafhængigt. i langt de fleste tilfæl-
de viser de to delprøver overensstemmende resultater. hvis resultaterne ikke stemmer
overens, kan der være tale om forurening. nogle gange er det ikke muligt at dele sporet, og
her er man særligt opmærksom på forurening og benytter andre metoder. man forholder sig
her til mulig forurening fra andre prøver og sammenligner med fund fra andre spor. på den
baggrund ved man, at forurening kun sker én gang ud af mange millioner. vidnet bemærker,
at den generelle beskrivelse af dna-beviset i hans forklaring i byretten ikke svarer til hans
                                              - 7 -
eget ordvalg. vidnet gentog derfor sin generelle forklaring med eget ordvalg og med gennem-
gang af tabellen i ekstrakten side 648. likelihood ratioen er måden, hvorpå man i erklærin-
gerne angiver den bevismæssige vægt. der foretages en sammenlægning med to senarier,
nemlig det ene scenarie, at materialet passer med en bestemt person, og det andet scenarie, at
det stemmer fra en tilfældig anden person. sandsynligheden på 4.150 for b er beregnet ud fra
en blandingsprofil, hvori der er indgået mere end tre personer. jo flere tilfældige personer, der
passer på sporet, jo flere mulige kombinationer kan findes ved gennemgang af de 16 dna-
undersøgelsespunkter. udtrykket ”den danske befolkning” angiver, at beregningen af likeli-
hood rationen bygger på en sammenligning med en tilfældig anden person i befolkningen i
danmark. hvis man på forhånd ved, at gerningsmanden har et andet etnisk spor, f.eks. thai, så
er det ikke på samme måde givet, at man kan bruge den danske befolkning. i praksis gør det
dog ikke den store forskel.
antallet af personer i befolkningen har ingen relevans. man skal tage udgangspunkt i hvor
mange andre personer, der har haft mulighed for at afsætte dna. likelihood på mere end en
million angives ikke blandt andet på grund af risikoen for fejl ved en højere angivelse.
foreholdt ekstrakten side 150 uddybede vidnet sin forklaring om forurening. det drejer sig
om én forurening. det er normalt at tage forbehold som sket, hvis man ser en forurening. an-
givelsen for b med en sandsynlighed på 4.150 gange mindre end for, en tilfældig anden per-
son, er ren matematik. retsgenetisk afdeling har ingen viden om hvilke beviser, der i øvrigt
indgår i sagen.
sagens oplysninger
i dommens gengivelse af retslægerådets erklæring af 24. september 2015, ekstrakten side 36
– 37, skal formuleringen side 37, 2-3. linje, ændres fra ”vurderes at udgøre fare …” til ”vurde-
res at udgøre væsentlig fare …”.
forsvareren har ved brev af 27. juni 2016 anmodet statsadvokaten om at besvare en række
spørgsmål vedrørende forvaring og udvisning på samme tid. spørgsmålene blev besvaret ved
brev af 11. juli 2016 fra statsadvokaten og brev af 16. august 2016 fra kriminalforsorgen.
personlige oplysninger
                                                   - 8 -
tiltalte har om sine personlige forhold forklaret, at han har seks søskende i danmark, hvoraf
to er gift og har børn. forældrene bor i jylland. bortset fra sin kones forældre i zambia har
han hverken kontakter i zambia eller congo. han har statsborgerskab i congo. han har to
drenge, der er født i zambia, og en pige, der er født i danmark.
landsrettens begrundelse og resultat
skyldspørgsmålet
af landsrettens kendelse vedrørende skyldspørgsmålet fremgår:
”ad forhold 1
efter as forklaring, øvrige vidneforklaringer og landsrettens bevisresultat vedrørende sagens
forhold 2, 4 og 5 sammenholdt med tiltaltes forklaring om forholdet findes det ubetænkeligt at
anse det for bevist, at tiltalte i sin bil først kørte efter den cyklende a over en længere stræk-
ning og herefter påkørte hende med henblik på at frihedsberøve hende og tiltvinge sig samleje
ved vold eller trussel om vold, men at tiltalte blev hindret i sit forehavende dels som følge af
as flugt, dels af at bilen sad fast. herefter og i øvrigt af de af byrettens flertal anførte grunde
finder samtlige nævninger og dommere, at tiltalte er skyldig i dette forhold.
ad forhold 2
også efter bevisførelsen for landsretten finder samtlige nævninger og dommere, at tiltalte af
de grunde, der er anført af byretten, er skyldig i dette forhold. det tillægges herunder bevis-
mæssig vægt, at tiltaltes bil efter gps’en befandt sig 3,7 km fra gerningsstedet 2 minutter
efter anmeldelsen, ligesom også dna-beviset taler for tiltaltes skyld.
ad forhold 3
af de grunde, der er anført af byretten, og efter landsrettens bevisresultat vedrørende sagens
forhold 2, 4 og 5 finder samtlige nævninger og dommere, at tiltalte er skyldig i dette forhold.
ad forhold 4
                                                - 9 -
af de grunde, der er anført af byretten, og idet det efter bevisførelsen findes at kunne lægges
til grund, at d var frihedsberøvet i i hvert fald en halv time, finder samtlige nævninger og
dommere, at tiltalte er skyldig i dette forhold.
ad forhold 5
også efter bevisførelsen for landsretten finder samtlige nævninger og dommere, at tiltalte af
de grunde, der er anført af byretten, er skyldig i dette forhold.
efter udfaldet af afstemningen, jf. retsplejelovens § 931, stk. 2, findes tiltalte herefter skyldig
i alle forhold.
                                       t h i b e s t e m m e s:
tiltalte t findes skyldig i alle forhold.”
sanktionsspørgsmålet
retten har i overensstemmelse med retslægerådets erklæring af 24. september 2015 lagt til
grund, at tiltalte mest sandsynligt er omfattet af straffelovens § 69, men at der ikke kan peges
på foranstaltninger efter straffelovens § 68, 2. punktum, som mere formålstjenelige end straf
til imødegåelse af risikoen for ny kriminalitet.
der er afgivet 17 stemmer for at idømme tiltalte forvaring.
disse voterende udtaler:
tiltalte har i fem tilfælde begået voldtægt og frihedsberøvelse eller forsøg herpå over for for-
skellige unge piger, som tiltalte opsøgte ved nattetide på offentlig vej og forgreb sig på. her-
efter og af de af byrettens flertal nævnte grunde tiltræder vi efter forholdenes grove karakter,
tiltaltes farlighed, og da forvaring findes påkrævet for at forebygge denne fare, at betingelser-
ne for at idømme forvaring er opfyldt.
                                              - 10 -
der er afgivet 1 stemme for at fastsætte straffen til fængsel i 8 år. denne voterende henviser
til de grunde, der er anført af byrettens mindretal.
der træffes afgørelse efter stemmeflertallet.
udvisning
der er afgivet 18 stemmer for, at tiltalte udvises med indrejseforbud for bestandig. retten har
herved tiltrådt byrettens begrundelse.
erstatning
a har rejst krav om godtgørelse for tort med 25.000 kr. med tillæg af renter fra den 5. novem-
ber 2015.
b har rejst krav om godtgørelse for tort med 100.000 kr. og krav om erstatning for tabt ar-
bejdsfortjeneste, estimeret til 51.000 kr., godtgørelse for svie og smerte med 19.570 kr. og
erstatning for helbredelsesudgifter og andet tab med 4.507 kr., i alt 175.077 kr. med tillæg af
rente fra den 30. oktober 2015.
c har rejst krav om godtgørelse for tort med 30.000 kr. samt erstatning for helbredelsesudgif-
ter med 3.828 kr., i alt 33.828 kr. med tillæg af rente fra den 7. november 2015.
d har rejst krav om godtgørelse for tort med 70.000 kr. samt erstatning for helbredelsesudgif-
ter og andet tab med 8.628 kr., i alt 78.628 kr., hvoraf 71.595 kr. er med tillæg af rente fra den
7. november 2015, og 7.033 kr. er med tillæg af rente fra den 22. september 2016.
e har rejst krav om godtgørelse for svie og smerte med 38.760 kr. og godtgørelse for tort med
70.000 kr. samt erstatning for andet tab med 6.700 kr., i alt 115.460 kr., hvoraf 86.770 kr. er
med tillæg af rente fra den 7. november 2015, og 28.690 kr. er med tillæg af rente fra den 22.
september 2016.
alle erstatningssøgende har taget forbehold for yderligere erstatningskrav.
                                                - 11 -
tiltalte har over for alle krav bestridt erstatningspligten og kravets størrelse og nedlagde på-
stand om frifindelse, subsidiært betaling af et mindre af retten fastsat beløb.
efter de juridiske dommeres bestemmelse tages kravene om tortgodtgørelse til følge i samme
omfang som efter byrettens dom. øvrige krav henskydes til erstatningsnævnet eller civilt
sagsanlæg. byrettens dom vedrørende erstatning stadfæstes derfor.
tiltalte har været frihedsberøvet fra den 14. februar 2015.
                                    t h i k e n d e s f o r r et :
byrettens dom stadfæstes, således at tiltalte t idømmes forvaring, og således at tiltalte ud-
vises med indrejseforbud for bestandig regnet fra den 1. i den førstkommende måned efter
udrejsen eller udsendelsen.
dommens bestemmelse om tortgodtgørelser stadfæstes.
tiltalte skal betale sagens omkostninger.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
                             højesterets dom
                           afsagt torsdag den 20. maj 2010
sag 25/2010
(2. afdeling)
rigsadvokaten
mod
t
(advokat finn holm-jørgensen, beskikket)
i tidligere instanser er afsagt dom af retten i glostrup den 7. september 2009 og af østre
landsrets 17. afdeling den 16. november 2009.
i pådømmelsen har deltaget fem dommere: asbjørn jensen, lene pagter kristensen, marianne
højgaard pedersen, thomas rørdam og jens peter christensen.
påstande
dommen er anket af t med påstand om formildelse, navnlig således at fængselsstraffen helt
eller delvis gøres betinget, eventuelt med vilkår om samfundstjeneste.
anklagemyndigheden har påstået skærpelse.
supplerende sagsfremstilling
af politiattest af 30. oktober 2009 vedrørende b fremgår om det objektive fund, at der i ven-
stre del af ansigtet fandtes ”en smule hævelse men ellers ingen mærker”. endvidere fandtes
lokal ømhed i bløddelene. lægen skønnede, at volden ville medføre ”let ømhed ellers intet”.
af politiattest af samme dato vedrørende a fremgår om det objektive fund, at der var kon-
stateret ømhed af højre håndled. lægen skønnede, at volden ikke ville få andre følger end
forbigående smerter.
i personundersøgelse af 9. november 2009 vedrørende t hedder det bl.a.:
                                               - 2 -
      ”t har afsluttet folkeskolen med 10. klasses afgangsprøve. han var herefter tilknyttet et
      gymnasium, hvor der var muligheder for at dyrke idræt i skoletiden. da han fik en fod-
      boldskade og i øvrigt ikke interesserede sig meget for skolegangen, ophørte han efter
      nogle måneder på gymnasiet.
      17.11.2007 startede han i lære som energimontør i et vvs-firma, hvor han forventer at
      være udlært den 31.12.2011. det udtales fra arbejdsgiveren, at han passer sin læreplads
      upåklageligt.
      …
      t flyttede hjemmefra som 18-årig til en ungdomsbolig. han har tidligere været kæreste
      med forurettede.
      …
      t bor alene i en etværelses ungdomsbolig. han leder efter en større bolig.
      …
      ved samtalen om udfærdigelsen af undersøgelsen virker t normalt begavet. han svarer
      meget venligt, høfligt, åbent og samarbejdsvilligt på de stillede spørgsmål, og han mø-
      der til den først aftalte tid.
      t har underskrevet en erklæring om at være villig til at udføre samfundstjeneste. i for-
      bindelse med en eventuel betinget afgørelse uden vilkår om samfundstjeneste mener t
      ikke, at han har behov for tilsyn af kriminalforsorgen.
      konklusion:
      såfremt landsretten finder, at den indankede sag kan ændres til en hel eller delvis betin-
      get dom med vilkår om samfundstjeneste, findes t egnet til at modtage en sådan afgø-
      relse, hvortil det anbefales, at der knyttes vilkår om tilsyn af kriminalforsorgen i prøve-
      tiden.”
højesterets begrundelse og resultat
den udøvede vold er begået under en privat fest efter skænderier mellem på den ene side t og
på den anden side hans tidligere kæreste a og hendes veninde b. volden har ikke medført
skader af betydning. under hensyn hertil og til, at t var 18 år på gerningstidspunktet og har
gode personlige forhold, finder højesteret, at straffen, der er passende udmålt, kan gøres be-
tinget som nedenfor bestemt.
                                      thi kendes for ret:
landsrettens dom ændres således, at fuldbyrdelsen af straffen på fængsel i 40 dage udsættes
og bortfalder efter en prøvetid på 2 år fra højesterets dom på betingelse af, at t ikke i prøve-
tiden begår strafbart forhold.
                                            - 3 -
t skal betale sagens omkostninger for byretten, mens statskassen skal betale sagens omkost-
ninger for landsret og højesteret.


text:
                                          udskrift
                                               af
                           sø- & handelsrettens retsbog
                                         ____________
                                             dom
afsagt den 26. januar 2007 af sø- og handelsretten sammensat af retsformanden, vicepræsident mi-
chael b. elmer, og de sagkyndige medlemmer, direktør aksel gybel og direktør hans jørgen nielsen
v 142/04                             chupa chups s.a. og
                                     chupa chups s.a. som mandatar for xavier bernat
                                     (advokat eskil nielsen)
                                     mod
                                     t2 og
                                     t3
                                     (advokat henrik hein)
chupa chups s.a. (i det følgende: chupa chups) har på egne vegne og som mandatar for
xavier bernat (i det følgende: sagsøgerne) anlagt denne sag mod t2 og t3 (i det følgende: de
sagsøgte) med påstand om, at disse idømmes straf mv. for overtrædelse af markedsførings-
loven og af straffelovens § 267 om ærekrænkelse.
       sagen var oprindelig tillige anlagt mod det danske selskab t1, hvis direktør og enean-
partshaver var t2. efter at t1 var gået konkurs, og boet udeblevet fra et retsmøde uden op-
                                               - 2 -
lyst lovligt forfald, blev sagen mod t1 udskilt til særskilt behandling og t1 dømt som ude-
bleven.
       denne dom tager stilling til de sagsøgtes påstande om afvisning eller frifindelse navn-
lig under anbringende af, at de påstande, som sagsøgerne har nedlagt i stævningen, er uklare
og upræcise og uegnede til at danne grundlag for sagens behandling
sagsfremstilling
sagen udspringer af et samarbejde om fremstilling af et reklameprodukt, som i januar 2000
blev indledt mellem det spanske selskab chupa chups s.a. (i det følgende: chupa chups),
hvis administrerende direktør er xavier bernat, og t1.
       efter at chupa chups under henvisning til forskellige indsigelser havde nægtet at beta-
le t1s krav på ca. 140.000 €, trådte t1 i april 2004 i betalingsstandsning og blev senere erklæ-
ret konkurs, i hvilken forbindelse t1s eventuelle krav mod chupa chups i maj 2004 blev
overdraget til t2s far, t3, for 1 dkk.
       t3 har på et under sagen ikke nærmere oplyst tidspunkt, formentlig i foråret og efter-
året 2004, som led i, hvad han selv betegnede som ”en massiv protestdemonstration” mod
chupa chups, udformet og i udlandet, herunder i barcelona, hvor chupa chups har hjem-
sted, omdelt løbesedler, som i sagen er benævnt bilag 1-2, hvilket gav anledning til, at t3
blev anholdt og den 27. september 2004 fremstillet for retten i barcelona, der forhørte ham
om sagen. der er efter det oplyste ikke foretaget strafforfølgning mod t3 i spanien, men det
er ikke oplyst, om den spanske anklagemyndighed eller andre påtaleberettigede har truffet
nogen beslutning om at frafalde eller opgive påtale mod ham, således at retsforfølgning mod
t3 i danmark i givet fald ville indebære dobbelt strafforfølgning i strid med princippet ne
bis in idem. t3 har endvidere sendt nogle mails, som i sagen er benævnt bilag 4, 5 og 6. end-
videre findes der på hjemmesiden (linknavn anonymiseret) links til udenlandske weblogs
(bilag 8 og bilag 9), på hvilken der er gengivet udtalelser fra personer, over for hvilke sagsø-
gerne efter det oplyste ikke har rejst påtale.
       bilag 1 er på spansk, engelsk og tysk. det angives heri, at chupa chups prøver at und-
gå betaling af et berettiget krav på 140.000 €. det oplyses, at et dansk selskab igennem 1 år
har udført arbejde for chupa chups, der nu prøver at ”løbe” fra alle løfter og at undgå beta-
                                                - 3 -
ling af regningen. det anføres endvidere (i den engelske udgave), at ”i cannot accept these
business methods, and i cannot believe that such a highly respected company is using such
questionable business methods! chupa chups, prove me wrong!” afslutningsvis opfordres
chupa chups til at betale for det udførte arbejde til det danske firma, som har ventet 2½ år
på sine penge, og der opfordres til boykot af chupa chups.
       bilag 2 indeholder et billede af xavier bernat med overskriften: ”wanted” og teksten:
”mr. bernat! what kind of business ethics do you represent? chupa chups has still not paid
it’s debt of 140.000 euro + 3 years interest. are you in big financial trouble??? i am waiting…
t3, dinamarca.”
       i mailen, bilag 4, som er dateret den 22. marts 2004, orienterede t3 en ansat hos chupa
chups danske forhandler om, at han nu påbegyndte en massiv protestdemonstration mod
chupa chups. orienteringen indeholdt tillige en af t3 underskreven engelsk tekst med
overskriften ”warning to all”, hvori han anbefalede varsomhed ved handel med chupa
chups og angav, at chupa chups efter hans opfattelse var en forretningspartner, som var
meget vanskelig at stole på.
       bilag 5 og bilag 6 er mails modtaget af chupa chups tyske forretningsforbindelse ge-
nuport trade company ag, henholdsvis det amerikanske firma spangler candy company.
disse mails gentager indholdet af bilag 2 og bilag 4.
       bilag 8 og bilag 9 er tekster fra en katalansk weblog, ”kalebeul”. her omtaltes forud for
retsmødet den 27. september 2004 sagen mellem chupa chups og t3 under overskriften ”t3
and the catalan lollipop mafia” af en person ved navn john pawlenko, og i den forbindelse
fremkom en person ved navn trevor med en nedsættende udtalelse om det spanske og i
særdeleshed det katalanske retssystem. denne udtalelse blev fulgt op af john pawlenko med
et længere indlæg med forskellige citater, alle vedrørende langsommelighed i det spanske
retssystem, og senere i webloggen skriver t2: ”which is the exact same reason why we have
not yet taken chupa chups to court to settle our dispute …”
påstande
sagsøgerne har den 15. november 2004 anlagt denne sag ved sø- og handelsretten mod t1, t2
og t3 med følgende påstande:
                                               - 4 -
i.    de sagsøgte tilpligtes at anerkende, at de har overtrådt markedsføringslovens § 1 og §
      21
      a.   ved at udsende de i bilag 1, 2, 4, 5 og 6 anførte angivelser, og
      b.   ved på deres hjemmeside t1.dk (bilag 7) at referere til (barcelona.blogs.com/barca-
           blog/2004/09/ spacerocket_aps.html) (bilag 8) med angivelsen “the catalan lollipop
           mafia”, og
      c.   ved på deres hjemmeside t1.dk (bilag 7) at referere til (oreneta.com/baldie/blog/ar-
           chives/2004/09/johns_chupa_chu.asp) (bilag 9), idet det anførte sted – udtrykkeligt
           bekræftet af t2 som begrundelse for, at t2 og t3 ikke har anlagt sag mod chupa
           chups, s.a. – bl.a. anføres, at “catalonia appears to share with burma and parts of
           rural china the distinction of having a judicial system which collaborates with the
           influential to the extent of, on their behalf, hauling someone into court without
           that person being able to discover the charges against him in advance or take a
           copy of them with him on leaving the building..”, og
      d.   ved omkring chupa chups, s.a.s domiciler i barcelona og paris, på de mest be-
           færdede strøg i barcelona og på ”internationale süsswaren-messe” i köln at bære
           plakater og uddele løbesedler af indhold bl.a. som bilag 1, og
      e.   ved på xavier bernats bopæl at have søgt at kontakte xavier bernat og dennes fa-
           miliemedlemmer bl.a. via dørtelefoner og opsat løbesedler omkring xavier bernats
           bopæl af et indhold som angivet i bilag 2, og ved på tilsvarende vis at have opsøgt
           marta bernat og nina bernat.
ii.   de sagsøgte forbydes at udføre de i påstand i anførte handlinger.
iii.  de sagsøgte tilpligtes at berigtige de i bilag 4, 5 og 6 samt i påstand i under a, b og c.
      udspredte urigtige og vildledende angivelser ved i eget navn at offentliggøre et de-
      menti.
1  henvisningerne er til den gamle markedsføringslov. de tilsvarende bestemmelser findes i den nu-
gældende lovs §§ 1 og 3.
                                               - 5 -
iv.    de sagsøgte tilpligtes at anerkende, at de er erstatningsansvarlige efter almindelige
       regler om erstatning og erstatningsansvarslovens § 26 over for chupa chups og xavier
       bernat for det tab, chupa chups og xavier bernat lider som følge af, at t2 og t3 har fo-
       retaget de i påstand i anførte handlinger.
v.     de sagsøgte straffes jf. markedsføringsloven § 22, stk. 3, jf. stk. 6, med en af retten ud-
       målt straf for ved at have udført de i påstand i anførte handlinger at have overtrådt
       markedsføringslovens § 2.2
vi.    t2 og t3 straffes med en af retten udmålt straf for ved at have udført de i påstand i an-
       førte handlinger at have overtrådt straffelovens § 267. de i påstand i, a, b og c anførte
       udtalelser kendes ubeføjede, jf. straffelovens § 273 og almindelige regler. t2 og t3 til-
       pligtes at udrede til sagsøgerne en af retten fastsat sum til omkostninger ved kundgø-
       relse af dommen.
efter at kurator havde tilkendegivet, at t1s konkursbo ikke ønskede at indtræde i sagen og
ikke agtede at give møde under sagen, og efter at sagsøgerne havde frafaldet påstand v om
straf for overtrædelse af markedsføringsloven i forhold til denne sagsøgte, blev sagen mod
t1 udskilt til særskilt behandling, og t1, der var udeblevet fra et retsmøde uden oplyst lov-
ligt forfald, blev den 14. oktober 2005 dømt som udebleven i overensstemmelse med sagsø-
gernes påstande i-iv.
       t2 og t3 har påstået frifindelse.
sagens behandling ved sø- og handelsretten
sø- og handelsretten har bl.a. under henvisning til, at sagen angår straf for overtrædelse af
markedsføringsloven og af straffelovens § 267 om ærekrænkelse, afslået sagsøgernes begæ-
2
   henvisningerne er til den tidligere markedsføringslov. de tilsvarende bestemmelser findes i den
nugældende lovs § 30, stk. 3 og 6, og § 3.
                                                - 6 -
ring om, at der til brug for sagens pådømmelse foretages afhøring af nærmere angivne parter
og vidner ved retten i barcelona.
       samtidig har retten i medfør af retsplejelovens § 339, stk. 2, stillet spørgsmål til parter-
ne om, hvorvidt sagsøgernes påstande har en sådan bestemthed og klarhed, at de er egnede
til at danne grundlag for sagens behandling og pådømmelse, om, hvorvidt sagsøgerne har
fornøden retlig interesse i at påtale det i stævningens påstand i c nævnte citat vedrørende det
katalanske retssystem, og om, hvorvidt en straffesag for overtrædelse af straffelovens § 267,
der henhører under byret, kan kumuleres med en sag om overtrædelse af markedsføringslo-
ven, som behandles af sø- og handelsretten med appel direkte til højesteret.
       retten har på denne baggrund bestemt, at spørgsmålet om, hvorvidt disse forhold fø-
rer til, at sagen må afvises, eller de sagsøgte helt eller delvis må frifindes, udskilles til sær-
skilt behandling under en deldomsforhandling.
påstande og anbringender under deldomsforhandlingen
sagsøgernes advokat har påstået sagen fremmet i sin helhed, subsidiært påstået påstand vi
henvist til behandling ved de sagsøgtes hjemting. påstandene indeholder fornøden angivelse
af de påtalte forhold, idet det er reglerne om den borgerlige retspleje, der finder anvendelse,
men skulle der være behov for en præcisering af påstandene på nogle punkter, begæres sa-
gen udsat med henblik på at give sagsøgerne adgang til at ændre deres påstande i overens-
stemmelse hermed. sagsøgerne har retlig interesse i at imødegå, at de skulle have øvet eller
søgt at øve usaglig indflydelse på den spanske, herunder catalanske retspleje. de sagsøgtes
handlinger må anses foretaget erhvervsmæssigt og er rettet også mod det danske marked.
spørgsmålet om straf for ærekrænkelser har nær sammenhæng med de øvrige påstande i sa-
gen og bør kunne behandles sammen hermed, i hvert fald for så vidt angår spørgsmålet om
mortifikation.
de sagsøgtes advokat har nedlagt påstand om afvisning, subsidiært frifindelse, og har under
henvisning til, at spørgsmålet om det processuelle grundlag for sagens behandling må afgø-
res på det foreliggende grundlag, protesteret mod, at der gives sagsøgerne adgang til at
ændre eller præcisere deres påstande. sagsøgernes påstande er uklare og ubestemte, og de er
                                                - 7 -
uegnede ikke blot til at danne grundlag for sagens behandling, men tillige til at indgå i en
dom.
       de almindelige krav til indholdet af en stævning i en borgerlig sag skal i en privat
straffesag som den foreliggende suppleres med strafferetsplejens krav til anklageskrifter, jf.
retsplejelovens § 834, således at de sagsøgte som tiltalte i en privat straffesag får tilstrækkelig
mulighed for at varetage deres forsvar, jf. artikel 6 i den europæiske menneskerettigheds-
konvention og den hertil knyttede praksis. det er ikke tilstrækkeligt til at give de sagsøgte
mulighed for at varetage deres forsvar, når det f.eks. anføres, at de sagsøgte har overtrådt
”markedsføringslovens § 1 og § 2 … ved at udsende de i bilag 1, 2, 4, 5 og 6 anførte angivel-
ser”. påstanden må således indeholde en nærmere beskrivelse af det forhold, som der rejses
tiltale for, med sådan angivelse af tid, sted, udførelsesmåde og andre nærmere omstændig-
heder, som er nødvendige for en tilstrækkelig og tydelig beskrivelse. således må det angives
nærmere, hvilket af de forskelligartede gerningsindhold i markedsføringslovens § 3, stk. 1-3,
(tidligere § 2, stk. 1-3) de sagsøgte tiltales for at have realiseret, samt hvorfra, hvortil, hvor-
når, på hvilken måde, og under hvilke omstændigheder i øvrigt hver af de tiltalte har foreta-
get den beskrevne ”udsendelse”, og ikke mindst hvilke ytringer i de angivne bilag der nær-
mere skulle realisere det pågældende gerningsindhold ved at være vildledende, utilbørlige
mv. i mangel af sådanne præcise angivelser har de sagsøgte ingen mulighed for at forsvare
sig over for den rejste tiltale.
       angivelsen på en dansk hjemmeside af et link til eller en url på en udenlandsk
weblog med ytringer af den ene eller anden art indebærer ikke i sig selv anvendelse af angi-
velser som nævnt i markedsføringslovens § 3 eller fremsættelse eller udbredelse af sigtelser
som nævnt i straffelovens § 267. sagsøgerne savner endvidere enhver retlig interesse i at få
påkendt retmæssigheden af et helt generelt holdt udsagn om det spanske, herunder det kata-
lanske retssystem, som i øvrigt slet ikke er fremsat af de sagsøgte, men derimod af en tred-
jemand, der slet ikke er sagsøgt under sagen. markedsføringsloven er territorialt begrænset
og finder ikke anvendelse på de handlinger, som søges påtalt under sagen, idet de pågæl-
dende handlinger i forhold til de sagsøgte personer hverken kan anses for erhvervsmæssige
eller for at være rettet mod, endsige have virkninger på det danske marked. der er således
ikke dansk straffemyndighed, jf. straffelovens §§ 6, 7 og 9.
                                                - 8 -
sø- og handelsrettens afgørelse
straffesager, der påtales af private, behandles i de tilfælde, der er nævnt i retsplejelovens §§
725-727 og § 990, i første instans eller under anke i strafferetsplejens former. i andre tilfælde
må reglerne om den borgerlige retspleje, jf. § 989, suppleres med grundlæggende straffepro-
cessuelle principper, bl.a. om uskyldsformodning og om tiltaltes adgang til at varetage sit
forsvar, jf. artikel 6 i den europæiske menneskerettighedskonvention, som gælder her i lan-
det, jf. § 1 i lovbekendtgørelse nr. 750 af 19. oktober 1998.
       sagsøgernes påstande er opbygget på den måde, at de sagsøgte efter påstand i skal an-
erkende at have overtrådt markedsføringslovens §§ 1 og 3 (tidligere § 2) ved at have foreta-
get nogle handlinger, der nærmere opregnes i litra a-e. til denne opregning af handlinger
knytter sig påstandene ii – vi, hvorved de sagsøgte påstås pålagt forbud mod de i påstand i
nævnte handlinger og dømt til berigtigelse i form af dementi, til at betale en ikke nærmere
fastsat erstatning for ”tab som følge af, at de sagsøgte har foretaget de i påstand i nævnte
handlinger”, til straf for overtrædelse af markedsføringslovens § 30, stk. 3, jf. stk. 6, (tidligere
§ 22, stk. 3, jf. stk. 6) ”for ved at have udført de i påstand i nævnte handlinger” at have over-
trådt markedsføringslovens § 3 (tidligere § 2), og til straf for overtrædelse af straffelovens §
267 ”ved at have udført de i påstand i anførte handlinger”, hvoraf ”de i påstand i a, b og c
nævnte handlinger” samtidig påstås kendt ubeføjede.
       til angivelsen af disse handlinger i påstand i er ikke blot knyttet den i påstand i angiv-
ne anerkendelsespåstand, men tillige de i påstand ii – vi påståede yderligere retsfølger, her-
under straf for overtrædelse af markedsføringsloven og for overtrædelse af straffelovens §
267 ved at have udført de angivne handlinger og erstatning for ”tab, som [sagsøgerne] lider
som følge heraf”. idet de sagsøgte efter denne opbygning af anklageskriftet på én og samme
tid skal forsvare sig over for de i påstand i opregnede handlinger såvel i forhold til de påstå-
ede civilretlige følger heraf som i forhold til de påståede strafferetlige følger heraf, må kra-
vene til beskrivelsen af forholdene i påstand i være de samme i forhold til de civilretlige føl-
ger som i forhold til de nedlagte påstande om straf.
       det må derfor i det hele kræves, at de handlinger, som er opregnet i påstand i, litra a-e,
er beskrevet så præcist, at de sagsøgte (tiltalte) har adgang til at varetage deres forsvar og
herunder mulighed for at tage til genmæle over for præcist formulerede beskyldninger, jf.
                                              - 9 -
princippet i retsplejelovens § 834, stk. 2, nr. 4, hvorefter der i et anklageskrift skal findes en
sådan angivelse af tid, sted, genstand, udførelsesmåde og andre nærmere omstændigheder,
som er nødvendig for en tilstrækkelig og tydelig beskrivelse af det forhold, for hvilket der er
rejst tiltale ved stævningen.
       en sådan angivelse findes imidlertid ikke i stævningen.
       således nævnes det i påstand i, litra a, at det pågældende forhold skulle bestå i ”at ud-
sende de i bilag 1, 2, 4, 5 og 6 anførte angivelser”, uden at det nærmere angives, hvilke af de
mange forskellige udsagn i de enkelte bilag der må anses for at være i strid med god mar-
kedsføringsskik eller vildledende og i givet fald på hvilken måde, herunder under hvilket
stykke af markedsføringslovens § 3, og dermed under hvilket af de forskelligartede ger-
ningsindhold i denne bestemmelse forholdet nærmere skal henføres (påstand i). det angives
heller ikke, hvilke af de nævnte udsagn som nærmere skal anses for urigtige eller vildleden-
de og derfor skal forbydes (påstand ii), som påfører eller er egnede til at påføre sagsøgerne
tab ”som følge af handlingerne nævnt i påstand i” (påstand 3), eller som skal medføre straf-
ansvar efter markedsføringslovens § 30, stk. 3, og efter straffelovens § 267.
       der savnes også fuldstændigt en angivelse af, på hvilket grundlag hver enkelt af de
sagsøgte/tiltalte må anses for ansvarlig for hver enkelt af de handlinger, som skal medføre de
påståede retsfølger, herunder straf. det er således ikke muligt ud fra anklageskriftet at se, på
hvilken måde de sagsøgte hver for sig skulle have foretaget markedsføring i markedsførings-
lovens forstand, jf. lovens §§ 1-2, endsige hvordan forholdet er mellem de sagsøgte/tiltalte
enkeltpersoners handlinger, sammenholdt med t1s ansvar herfor.
       de samme betragtninger gælder med hensyn til angivelserne i påstand i b, i c og i e,
idet der fuldstændigt savnes en angivelse af, hvori de strafbare, henholdsvis erstatningspå-
dragende forhold består.
       ligeledes henstår det efter påstandenes udformning som uklart, på hvilken måde hver
enkelt af de sagsøgte nærmere skulle være ansvarlig til straf og erstatning for tredjemænds
udsagn på spanske weblogs ved, at der er ”refereret” hertil på hjemmesiden t1.dk. hertil
kommer, at sagsøgerne, blot fordi de måtte have hjemsted i barcelona, ikke i sig selv har ret-
lig interesse i at påtale generelt holdte udsagn om det spanske, herunder det katalanske rets-
system, ligesom sagsøgerne i denne private straffesag ikke har tilvejebragt oplysninger, der
gør det muligt at fastslå, om den påståede strafforfølgning vil stride mod det almindeligt an-
                                                 - 10 -
erkendte princip om forbud mod dobbelt strafforfølgning, som har fundet udtryk i en række
konventioner, herunder konventionen fra 1987 mellem medlemsstaterne af de europæiske
fællesskaber om forbud mod dobbelt strafforfølgning, og i straffelovens § 10 a.
       de hensyn, som de nævnte regler og principper om udformningen af anklageskrifter
skal beskytte, ville blive tilsidesat, såfremt der blev givet udsættelse med sagen, for at ankla-
geskriftet kunne blive rettet til med henblik på at ”lappe på” de nævnte mangler. det samme
ville være tilfældet, såfremt sagen blot blev afvist, idet der da principielt ikke ville være no-
get til hinder for at anlægge den på ny med korrekt udformet anklageskrift (stævning).
       i overensstemmelse med fast praksis vedrørende princippet i retsplejelovens § 834 skal
de sagsøgte herefter allerede af disse grunde frifindes og sagsøgerne pålægges at betale dem
sagsomkostninger som nævnt nedenfor til dækning af deres udgift til advokat.
                               thi kendes for ret
t2 og t3 frifindes.
       chupa chups s.a. og chupa chups s.a. som mandatar for xavier bernat skal inden 14
dage i sagsomkostninger betale 20.000 kr. til t2 og 20.000 kr. til t3.
       aksel gybel                     michael b. elmer             hans jørgen nielsen
                                         (retsformand)
                                                 (sign.)
                                              ___ ___ ___
                                  udskriftens rigtighed bekræftes
                                   p.j.v. sø- og handelsretten, den


text:
                      højesterets kendelse
                        afsagt mandag den 15. oktober 2012
sag 137/2012
nykredit bank a/s
(advokat karsten kristoffersen)
mod
a
(selv)
i tidligere instanser er afsagt kendelse af retten i glostrup den 15. august 2011 og af østre
landsrets 11. afdeling den 8. december 2011.
i påkendelsen har deltaget fem dommere: børge dahl, lene pagter kristensen, marianne
højgaard pedersen, jens peter christensen og kurt rasmussen.
påstande
kærende, nykredit bank a/s, har påstået landsrettens kendelse ophævet og sagen hjemvist til
fortsat behandling i fogedretten.
indkærede, a, har ikke udtalt sig i anledning af kæremålet.
landsretten har henholdt sig til sin kendelse.
sagen har været behandlet i forbindelse med sag 142/2012.
supplerende sagsfremstilling
kravet mod a beror på hans bankengagement i forstædernes bank a/s, der i 2008 blev
overtaget af nykredit bank a/s. fundamenterne for udlægsforretningen er tre gældsbreve af
                                               - 2 -
26. juli 1984, 15. oktober 1985 og 3. september 1986, som alle har været opgjort i fogedretten
den 22. oktober 1987, samt et retsforlig af 9. november 1988.
nykredit bank har fremlagt kopi af breve af 8. august 1995, 19. september 1995, 18. oktober
2006 og 3. januar 2007 fra forstædernes bank adresseret til a, x-parken, 2650 hvidovre,
hvor a har haft folkeregisteradresse siden den 21. januar 1993. i brevene fra 1995 blev det
tilkendegivet, at gælden fortsat bestod, og i brevet fra 2006 blev a på ny kontaktet, efter at
banken i 1995 havde stillet sagen i bero. i brevet fra 2007 blev der på ny rykket for gælden.
nykredit bank har endvidere fremlagt udskrift af bankens elektroniske sagsmappe vedrørende
a, hvoraf fremgår ”forlig” og ”påkrav 1” med datoangivelsen 18. oktober 2006 og ”påkrav
2” med datoangivelsen 3. januar 2007. hertil kommer, at der er fremlagt særskilte udskrifter
med dokumentinformationer vedrørende ”påkrav 1” og ”påkrav 2” med datoerne 18. oktober
2006 og 3. januar 2007.
nykredit bank har om postgangen i forstædernes bank og hos nykredit bank i et processkrift
oplyst, at den enkelte sagsbehandler skriver brevet og arkiverer dette elektronisk, hvorefter
sagsbehandleren udskriver, kuverterer og lægger brevet i dagens postbunke. en betjent af-
henter postbunken flere gange om dagen og bringer posten til frankering og afsendelse. post,
som modtages retur, bliver lagt på den enkelte kundes sagsmappe. brevene af 8. august og 19.
september 1995 fremgår ikke af den elektroniske sagsmappe, da elektronisk registrering ikke
var teknisk muligt på dette tidspunkt. den enkelte sagsbehandler lagde på dette tidspunkt kopi
af forsendelser i kundens sagsmappe efter afsendelse.
anbringender
nykredit bank a/s har navnlig gjort gældende, at en påmindelse med henblik på afbrydelse af
forældelse efter dl 5-14-4 må antages at være kommet frem til skyldneren, når kreditor kan
godtgøre afsendelse af brevet med almindelig postforsendelse, og der ikke foreligger særlige
omstændigheder, som sandsynliggør, at brevet ikke er kommet frem. en skyldners benægtelse
af modtagelsen er ikke tilstrækkelig i den henseende.
højesterets begrundelse og resultat
sager med bevisførelse om afsendelse og fremkomst af breve hos den enkelte adressat fore-
kommer på mange forskellige retsområder. når der træffes afgørelse i sådanne sager, må der i
                                               - 3 -
overensstemmelse med hidtidig højesteretspraksis tages udgangspunkt i de forhold, der ken-
detegner det enkelte område.
i denne sag skal der træffes afgørelse om, hvorvidt der er sket afbrydelse af forældelse før den
1. januar 2008, hvor lov nr. 522 af 6. juni 2007 om forældelse af fordringer trådte i kraft. som
følge af overgangsbestemmelsen i forældelseslovens § 30, stk. 3, skal der tages stilling til
kravene til beviset for, at en påmindelse med henblik på afbrydelse af forældelse efter dl 5-
14-4 er kommet frem til skyldneren.
forældelse efter dl 5-14-4 afbrydes bl.a. ved enhver henvendelse fra kreditor til skyldneren,
der har karakter af et påkrav eller en påmindelse, og påmindelsen får virkning, når den er
kommet frem til skyldneren. det er kreditor, der har bevisbyrden for, at påmindelsen er kom-
met frem. kreditor bærer således forsendelsesrisikoen. der stilles ingen formkrav til kreditors
påmindelse, men hvis skyldneren bestrider at have modtaget denne, må der foretages en vur-
dering af, om kreditor har ført et tilstrækkeligt bevis for afsendelse og fremkomst af påmin-
delsen.
i denne bedømmelse kan f.eks. indgå kreditors redegørelse for sine rutiner for postafsendelse
og modtagelse af returnerede breve, ligesom der kan blive tale om fremlæggelse af kopi af
afsendte breve og udskrift af journalnotater. der kan endvidere vise sig behov for en bevis-
førelse om mulige svigt eller fejlkilder i forbindelse med postomdelingen hos skyldneren. ved
bevisbedømmelsen vil det indgå, om der er afsendt et eller flere breve. kan det lægges til
grund, at der er afsendt flere breve, vil sandsynligheden for, at ingen af disse breve skulle
være kommet frem til skyldneren, være meget beskeden, såfremt der ikke i øvrigt kan påvises
omstændigheder, der giver anledning til en anden vurdering. det er ikke udelukket, at en kre-
ditor kan løfte bevisbyrden for, at en påmindelse er kommet frem til skyldneren, selv om der
alene er afsendt et enkelt brev. et enkelt brev vil dog normalt ikke i sig selv være tilstrække-
ligt.
nykredit bank a/s har fremlagt kopi af fire breve sendt til as folkeregisteradresse, og der er
endvidere foretaget en elektronisk registrering af de to senest afsendte breve. på denne bag-
grund og efter hvad der i øvrigt er fremkommet af oplysninger om bl.a. postgangen i banken,
                                                - 4 -
finder højesteret, at det er usandsynligt, at ingen af brevene skulle være kommet frem til a.
der er som følge heraf ikke indtrådt forældelse af kravet.
højesteret ophæver derfor landsrettens kendelse, og sagen hjemvises til fortsat behandling i
fogedretten.
                                       thi bestemmes:
landsrettens kendelse ophæves, og sagen hjemvises til fortsat behandling i fogedretten.
kæreafgiften tilbagebetales til nykredit bank a/s.